Međunarodni olimpijski odbor

Međunarodni olimpijski komitet (MOK) ili Međunarodni olimpijski odbor (MOO) (engl. International Olympic Committee, IOC), međunarodna sportska organizacija sa sjedištem u Švicarskoj, u gradu Lausannei. Osnovana je 23. lipnja 1894. na kongresu u Parizu, pod idejnim vodstvom baruna Pierrea de Coubertina. Njegova je ideja bila oživjeti oblik natjecanja poznat u staroj Grčkoj po modelu sportskog međunarodnog natjecanja najvišeg ranga. Na istom je kongresu odlučeno da će domaćin I. Olimpijskih igara biti Atena, te je za godinu održavanja odabrana 1896. Predsjednici MOO-a Predsjednici MOO se biraju na kongresima na period od više godina. Postoje inicijative da se zbog potencijalno velikog utjecaja koje predsjednik ima na cijeli Olimpijski pokret, pa i konkretnih problema vezanih uz korupciju, mandat predsjednika i članova ipak ograniči a izbor napravi transparentnijim. Do sada su međutim predsjednici bili birani na period od više godina, tako da je do sada ukupno bilo samo 8 predsjednika MOO: Demetrios Vikelas, Grčka, 1894. – 1896. barun Pierre de Coubertin, Francuska, 1896. – 1925. grof Henri de Baillet-Latour, Belgija, 1925. – 1942. Sigfrid Edström, Švedska, 1946. – 1952. Avery Brundage, SAD, 1952. – 1972. lord Michael Morris Killanin, Irska, 1972. – 1980. Juan Antonio Samaranch, Španjolska, 1980. – 2001. Jacques Rogge, Belgija, 2001. – 2013. Thomas Bach, Njemačka, od 2013. Vanjske veze